**NJOFTIM**

**për dhënien e provimit profesional për mësimdhënës dhe bashkëpunëtorë profesional** **në sesionin e vjeshtës në vitin 2020**

Qendra Shtetërore e Provimeve në harmoni me nenin 2 nga Ligji për mësimdhënës dhe bashkëpunëtorë profesional në shkolla fillore dhe të mesme (“Gazeta Zyrtare e Republikës së Maqedonisë së Veriut” nr.161/19), organizon provimin profesional për praktikantët të cilët pas skadimit të stazhit të praktikantit janë të detyruar të japin atë.

Këtë sesion provimi Qendra Shtetërore e Provimeve do ta realizojë gjatë muajit nëntor të vitit 2020**.**

Në mbështetje të nenit 11 të Rregullore-s mbi mënyrën dhe procedurën gjatë dhënies së provimit profesional për mësues, arsimtar, bashkëpunëtor profesional dhe edukator në shkollë fillore (“Gazeta Zyrtare e Republikës së Maqedonisë” nr.27/96) dhe nenit 11 të Rregullore-s mbi kushtet dhe mënyrën e dhënies së provimit profesional për arsimtarë dhe bashkëpunëtorë profesional në shkollat e mesme publike (“Gazeta Zyrtare e Republikës së Maqedonisë” nr.27/96), praktikantët e shkollave, të cilët e kanë përfunduar stazhin e praktikantit dhe i plotësojnë kushtet për dhënien e provimit profesional dorëzojnë:

**Fletë-aplikim për dhënien e provimit** profesional me dokumentacionin vijues:

1. **Certifikatë** e përfundimit të stazhit të praktikantit në shkollë në kohëzgjatje prej një viti në të cilën do të shënohet afati gjatë së cilit është zhvilluar stazhi i praktikantit, të vërtetuar me numër arkivor të shkollës në të cilën është zhvilluar stazhi i praktikantit.

2. **Mendim** nga mentori për punën e praktikantit gjatë stazhit të praktikantit (të vërtetuar me numër arkivor të shkollës në të cilën është zhvilluar stazhi i praktikantit).

3. **Mendim** nga organi më i lartë profesional i shkollës në të cilën është i punësuar praktikanti mbi punën e tij edukativo-arsimore, të vërtetuar me numër arkivor të shkollës në të cilën është zhvilluar stazhi i praktikantit.

Shkolla në të cilën punon praktikanti të bëjë verifikimin se për të satën herë (e parë, e dytë etj.) praktikanti i nënshtrohet provimit dhe po të njëjtën e shënon tek mendimi i këshillit arsimor.

4. **Detyrë shtëpie me shkrim** (në dy kopje). Temën e zgjedhur për punimin e detyrës së shtëpisë praktikanti duhet ta hulumtojë dhe përpunojë nga aspekti i zbatimit praktik të saj të drejtpërdrejtë në punën arsimore në fushën më të ngushtë profesionale të praktikantit. Për praktikantët të cilët mësimin e realizojnë në gjuhët e komuniteteve, ***një kopje të detyrës së shtëpisë me shkrim e dorëzojnë në gjuhën e komunitetit përkatës dhe një kopje në gjuhën maqedonase***.

5. **Raport nga Fondi për Sigurim Pensional dhe Invalidor** i Maqedonisë për stazhin e punës të realizuar të praktikantit në një vit kalendarik.

6. **Diplomë ose Certifikatë** e mbarimit të arsimit përkatës (në origjinal ose kopje e vërtetuar në noter).

7. **Certifikatë e përgatitjes pedagogjike-psikologjike dhe metodike** të marrë në universitet të akredituar (vetëm për praktikantët të cilëve iu duhet përgatitja në fjalë, në përputhje me normativin për kuadër arsimor nga programi arsimor). (në origjinal ose kopje e vërtetuar në noter).

8. **Kopje e fletëpagesës** së mjeteve të paguara për dhënien e provimit profesional (fletëpagesa në origjinal).

Fletë-aplikimi me dokumentacionin e kompletuar dorëzohet **VETËM PËRMES POSTËS** pranë **Qendrës Shtetërore të Provimeve** me adresë në rr. “Vasil Gjorgov” pn., 1000 Shkup, më së voni deri më **26.10.2020 (e hënë).**

* **Praktikantët nga shkollat fillore** në fletë-aplikimin për dhënien e provimit profesional duhet të shënojnë klasën në të cilën realizojnë mësimdhënie dhe lëndën mësimore.
* **Praktikantët nga shkollat e mesme** në fletë-aplikimin për dhënien e provimit profesional duhet të shënojnë vitin në të cilin realizojnë mësimdhënie dhe lëndën mësimore.
* **Praktikantët nga shkollat e mesme profesionale** në fletë-aplikimin për dhënien e provimit profesional duhet të shënojnë vitin në të cilin realizojnë mësimdhënie, lëndën dhe llojin e profesionit.
* **Praktikantët nga shkollat e mesme të artit** në fletë-aplikimin për dhënien e provimit profesional duhet të shënojnë vitin në të cilin realizojnë mësimdhënie, lëndën dhe llojin e artit.

Kandidatët për dhënien e provimit profesional paguajnë mjete në lartësi prej ***1.600,00 denarësh (një mijë e gashtëqind) denarësh*** në fletëpagesën e plotësuar në këtë mënyrë:

**Qëllimi i pagesës:** Pagesë për provimin profesional të mësimdhënësve-praktikantë në shkolla-sesioni i vjeshtës 2020;

**Emri i pranuesit:** Buxheti i Republikës së Maqedonisë së Veriut;  
**Banka e pranuesit:** Banka popullore e Republikës së Maqedonisë së Veriut;  
**Llogaria transakcionale:**100000000063095;  
**Llogaria e shfrytëzuesit buxhetor:** 1600261506 787 16;  
**Shifra hyrëse:** 723013;  
**Programi:** 30.

VËREJTJE: Pyetjet për verifikimin e diturive të përgjithshme lidhur me rregullativën ligjore-normative dhe të organizimit të veprimtarisë do të jenë nga dispozitat aktuale ligjore nga sfera e arsimit.

Dokumentacioni i pakompletuar dhe i dërguar jo me kohë nuk do të shqyrtohet dhe po ai do të kthehet.

SHËNIM:

* Kandidatët të cilët kanë dorëzuar dokumentacionin e kompletuar për dhënien e provimit profesional pranë Qendrës Shtetërore të Provimeve në sesionet e kaluara, dhe kanë **munguar me arsye** duhet të dorëzojnë vetëm fletë-aplikim të ri për dhënien e provimit profesional.
* Kandidatët të cilët **nuk i kanë plotësuar kushtet** për dhënien e provimit profesional në Qendrën Shtetërore të Provimeve në sesionet e kaluara, ndërsa tani i plotësojnë kushtet duhet të dorëzojnë fletëpagesë të re dhe dokumentacion të kompletuar (si më lartë).
* Kandidatët të cilët **nuk e kanë kaluar provimin profesional** në Qendrën Shtetërore të Provimeve në sesionet e kaluara, duhet të dorëzojnë fletëpagesë dhe fletë-aplikim të ri.

QENDRA SHTETËRORE E PROVIMEVE